Hierdie jaar vier die sanger 20 jaar in die musiekbedryf en hy is dankbaar en tel sy seëninge vir sy suksesvolle journey tot dusver.
George vertel aan Son op Sondag hy laat niks hom onderkry nie. Hy sê sy vrou, Farzaana, en die kinders is sy inspirasie.
Hy is baie opgewonde oor sy eerste single, “Believe”, wat hy saam met sy broer, Yazied, geskryf het. Die lied gaan oor hoe om struikelblokke in jou lewe te oorwin.
Hy sê dit is belangrik dat ’n mens nie toelaat dat die teleurstellings van die lewe jou daarvan weerhou om jou drome te bewaarheid nie. “Wees getrou aan jouself, ontdek jou passie en jy sal suksesvol wees in die lewe.”